สวัสดีค่ะ มีเพศสัมพันธ์กันรอบแรก ตอนใกล้จะเสร็จดึงออกมาหลังจากนั้น 2-3 วิค่อยเกิดการหลั่งข้างนอกค่ะ แต่ตอนหลั่งนอกพบว่าถุงแตก หลังจากนั้นไปซื้อยาคุมฉุกเฉินมากินทันที กินครั้งเดียว 2 เม็ด (สลากยาระบุไว้ว่ากินครั้งเดียว2เม็ดได้ค่ะ) มีโอกาสท้องมากน้อยแค่ไหนคะ
สวัสดีค่ะ การมีเพศสัมพันธ์กันแล้วถุงยางมีการฉีกขาดนั้น มีโอกาสทำให้เกิดการตั้งครรภ์ได้ แม้ว่าจะสุดท้ายจะเป็นการหลั่งนอกก็ตาม โอกาสยังอยู่ประมาณ 4-20% ค่ะดังนั้นมีข้อบ่งชี้การใช้ยาคุมแบบฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องถ้ากินยาอย่างถูกต้องแล้วนั้น โอกาสตั้งครรภ์มีได้น้อยค่ะ ให้สังเกตอาการหลังจากนี้และสังเกตรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ